wannaphong/clean_thaiwikipedia huggingface dataset:
# อ่าวคาร์เพนแทเรีย
thumb|right|อ่าวคาร์เพนแทเรียจากแผนที่ดัตช์ใน ค.ศ. 1859
thumb|อ่าวคาร์เพนแทเรียจาก MODIS
อ่าวคาร์เพนแทเรีย (, ,) เป็นทะเลตื้นขนาดใหญ่ที่ล้อมรอบด้วยออสเตรเลียตอนเหนือทั้งสามด้าน และทางเหนือติดกับทะเลอาราฟูราตะวันออก (ตั้งอยู่ระหว่างออสเตรเลียกับนิวกินี) ขอบเขตทางเหนือโดยทั่วไปสิ้นสุดที่เส้นจาก Slade Point รัฐควีนส์แลนด์ (มุมตะวันตกเฉียงเหนือของคาบสมุทรเคปยอร์ก) ทางตะวันออกเฉียงเหนือ ถึงแหลมอาร์นเฮมที่คาบสมุทรโกฟ นอร์เทิร์นเทร์ริทอรี (จุดตะวันออกสุดของอาร์นเฮมแลนด์) ทางตะวันตก

ตรงปากอ่าวนี้มีความกว้าง  และทางใต้มีความกว้าง  ความยาวจากเหนือลงใต้อยู่ที่  กินพื้นที่น้ำประมาณ  ความลึกทั่วไปอยู่ที่ระหว่าง  และไม่เกิน  or Sector 1: North Coast of Australia – Gulf of Carpentaria ช่วงน้ำขึ้นน้ำลงในอ่าวคาร์เพนแทเรียอยู่ที่ระหว่าง  ตัวอ่าวและแผ่นซาฮุลเคยเป็นผืนดินแห้งในช่วงสูงสุดของยุคน้ำแข็งตอนปลายเมื่อ 18,000 ปีก่อน เมื่อระดับน้ำทะเลทั่วโลกอยู่ต่ำกว่าระดับปัจจุบันที่ประมาณ  ณ เวลานั้น มีทะเลสาบตื้นตรงกลางบริเวณที่ปัจจุบันคืออ่าวTorgersen, T., Hutchinson, M.F., Searle, D.E., Nix, H.A., 1983. General bathymetry of the Gulf of Carpentaria and the Quaternary physiography of Lake Carpentaria. Palaeogeogr.,  Palaeoclimatol., Palaeoecol. 41, 207-225
# ทะเลบาหลี
ทะเลบาหลี ( ) ตั้งอยู่ทางทิศเหนือของเกาะบาหลี ประเทศอินโดนีเซีย ครอบคลุมพื้นที่ประมาณ 45,000 ตารางกิโลเมตร ทิศตะวันตกติดกับทะเลชวา

ภูมิศาสตร์
ทะเลบาหลีบางครั้งจะรวมเข้ากับทะเลโฟลเร็ซ แต่แผนที่ทางทะเลบางฉบับ จะแยกทะเลบาหลีออกมาต่างหาก ทะเลมีพื้นที่ประมาณ 45,000 ตร.กม. (17,000 ตร.ไมล์) และลึกที่สุดประมาณ 1,590 เมตร (5,217 ฟุต)

ขอบเขต
องค์การอุทกศาสตร์ระหว่างประเทศได้กำหนดขอบเขตของทะเลบาหลีไว้ดังนี้ :
ทิศเหนือ เส้นเริ่มจากเกาะปาเตอร์นอสเตอร์ทางตะวันตกไปยังทางตะวันออกของเซอปันจังและผ่านเกาะนี้ไปยังจุดตะวันตกของอ่าวเกเดะฮ์ ที่ชายฝั่งทางใต้ของเกาะกาเงอัน 
<p>ทิศตะวันตก เริ่มจากจุดทางตะวันตกของอ่าวเกเดะฮ์ เกาะกาเงอัน ไปยังตันจงเซดาโน ส่วนที่อยู่ตะวันออกเฉียงเหนือสุดของเกาะชวา และลงมาตามชายฝั่งตะวันออกของตันจงบันเตอนัน ที่อยู่ทางตะวันออกสุด 
<p>ทิศใต้ เริ่มจากตันจงบันเตอนันผ่านจุดใต้สุดของบัลต์และเกาะนูซาเปอนีดาไปจนถึงทางตะวันตกเฉียงใต้สุดของเกาะลมบก และชายฝั่งทางใต้ของตันจงริงกิตทางตะวันอออกเฉียงใต้สุด จนถึงตันจงมังกุน  ส่วนที่อยู่ตะวันตกเฉียงใต้สุดของเกาะซุมบาวา 
<p>ทิศตะวันออก จากชายฝั่งทางตะวันตกและทางเหนือของซุมบาวาไปไกลทางตะวันออกจนถึงตันจงซาโรกายา  จนถึงฝั่งตะวันตกสุดของทะเลโฟลเร็ซ [เส้นจากตันจงซาโรกายาไปจนถึงเกาะปาเตอร์นอสเตอร์ทางตะวันตก ]

กระแสน้ำ
กระแสน้ำในทะเลบาหลีไหลจากทะเลโฟลเร็ซไปสู่ทะเลชวาทางเหนือ อยู่ในทางไหลของกระแสน้ำผ่านอินโดนีเซียจากมหาสมุทรแปซิฟิกไปยังมหาสมุทรอินเดีย  การไหลนี้จะผ่านช่องแคบบาหลี และช่องแคบลอมบอก 

สึนามิ
ทะเลบาหลีเกิดสึนามิหลายครั้ง การระเบิดของภูเขาไฟเติมโบราเมื่อ พ.ศ. 2358 ทำให้เกิดสึนามิเมื่อ 22 กันยายนที่จุด  และอีกสามปีต่อมา (8 กันยายน พ.ศ. 2361) เกิดการปะทุของภูเขาไฟที่จุด   นอกจากนั้นยังเกิดสึนามิเมื่อ พ.ศ. 2401 และ พ.ศ. 2460 ซึ่งมีความสูงของคลื่นสูงสุด  และ  ตามลำดับ
# สวนนกกรุงกัวลาลัมเปอร์
สวนนกกัวลาลัมเปอร์  ตั้งอยู่ที่กัวลาลัมเปอร์ เป็นสถานจัดแสดงสวนนกหลายพันธุ์ต่างๆ และเป็นสถานที่ท่องเที่ยวของประเทศมาเลเซีย
# ร่องลึกฟิลิปปินส์
ร่องลึกฟิลิปปินส์  ตั้งอยู่บริเวณตะวันออกของประเทศฟิลิปปินส์ มีความยาวประมาณ 1,320 กิโลเมตร กว้างโดยประมาณ 30 กิโลเมตร จุดที่ลึกที่สุดลึกประมาณ 10,540 เมตร
# ภาษาบาเลนเซีย
ภาษาบาเลนเซีย  หรือ ภาษาวาเล็นซิอา (,) เป็นภาษาหนึ่งที่ใช้สื่อสารกันในแคว้นบาเลนเซีย และในบริเวณเอลการ์เชของแคว้นภูมิภาคมูร์เซีย ประเทศสเปน  ในแคว้นบาเลนเซีย ภาษานี้มีฐานะเป็นภาษาราชการร่วมกับภาษาสเปนตามธรรมนูญการปกครองตนเองของแคว้นและรัฐธรรมนูญแห่งราชอาณาจักรสเปน พ.ศ. 2521

ภาษาบาเลนเซียจัดอยู่ในกลุ่มภาษากาตาลาตะวันตก จากการสำรวจความคิดเห็นครั้งหนึ่งพบว่า ชาวแคว้นบาเลนเซียส่วนใหญ่ (เกือบร้อยละ 65) มองว่าภาษานี้เป็นภาษาแยกต่างหากจากภาษากาตาลา แต่มุมมองดังกล่าวขัดแย้งกับมุมมองทางวิชาการโดยทั่วไปซึ่งถือว่าภาษานี้เป็นภาษาย่อยของภาษากาตาลา ภายใต้ธรรมนูญการปกครองตนเองแห่งแคว้นบาเลนเซีย บัณฑิตยสถานภาษาแห่งบาเลนเซีย  ได้รับการจัดตั้งขึ้นเพื่อให้เป็นผู้วางระเบียบเกี่ยวการใช้ภาษา หน่วยงานนี้ถือว่า กาตาลา และ บาเลนเซีย เป็นเพียงชื่อเรียกที่ต่างกันของภาษาเดียวกันDictamen de l'Acadèmia Valenciana de la Llengua sobre els principis i criteris per a la defensa de la denominació i l'entitat del valencià. อย่างไรก็ดี ภาษาบาเลนเซียก็มีวิธภาษามาตรฐานเป็นของตนเองซึ่งมีพื้นฐานมาจากภาษาถิ่นที่ใช้ในพื้นที่คาบเกี่ยวระหว่างจังหวัดบาเลนเซียตอนใต้กับจังหวัดอาลิกันเตตอนเหนือ

ผลงานที่สำคัญที่สุดบางชิ้นของวงวรรณกรรมบาเลนเซียดำรงอยู่ในยุคทองซึ่งกินเวลาตั้งแต่ยุคกลางตอนปลายไปจนถึงสมัยฟื้นฟูศิลปวิทยา ผลงานเหล่านั้นรวมถึงนิยายวีรคติอัศวินเรื่อง ติรันต์โลบลังก์ ของจูอาน็อต มาร์โตเร็ลย์ และกวีนิพนธ์ของเอาซิอัส มาร์ก หนังสือเล่มแรกในคาบสมุทรไอบีเรียที่ผลิตด้วยวิธีการพิมพ์แบบตัวเรียงนั้นพิมพ์เป็นภาษาบาเลนเซียTrobes en llaors de la Verge Maria ("Poems of praise of the Virgin Mary") 1474. เกมหมากรุกเกมแรกที่มีการบันทึกไว้พร้อมด้วยกติกาการเดินหมากควีนและบิชอปอยู่ในบทกวีเรื่อง สกักส์ดาโมร์ ซึ่งแต่งเป็นภาษาบาเลนเซียและได้รับการตีพิมพ์เมื่อประมาณ พ.ศ. 2018 (ค.ศ. 1475)
# ร่องลึกตองงา
ร่องลึกตองงา  ตั้งอยู่ทางตะวันออกของหมู่เกาะตองงา ประเทศตองงา จุดที่ลึกที่สุดมีความลึก 10,882 เมตร ร่องลึกนี้ถือเป็นร่องลึกที่ลึกสุดในซีกโลกใต้ และลึกที่สุดเป็นอันดับที่ 2 ของโลก การเคลื่อนที่ของแผ่นเผลือกโลกที่เร็วที่สุดเกิดขึ้นที่ร่องลึกนี้ ร่องลึกนี้เกิดจากการที่แผ่นแปซิฟิกมุดตัวลงไปใต้แผ่นออสเตรเลีย
# ทะเลฟิลิปปิน
ทะเลฟิลิปปินราชบัณฑิตยสถาน, พจนานุกรมชื่อภูมิศาสตร์สากล เล่ม 2 (อักษร M-Z), พิมพ์ครั้งที่ 1, ราชบัณฑิตยสถาน, 2550, หน้า 282.รายชื่อทะเล  ราชบัณฑิตยสถาน  ตั้งอยู่ทางทิศตะวันออกเฉียงเหนือของประเทศฟิลิปปินส์ เป็นส่วนหนึ่งของมหาสมุทรแปซิฟิกเหนือ มีร่องลึกได้แก่ ร่องลึกฟิลิปปินเทรนซ์และมาเรียนาเทรนซ์ ที่เป็นจุดลึกที่สุดในโลก
# ร่องลึกเปรู-ชิลี
ร่องลึกเปรู-ชิลี (Peru-Chile Trench) หรือร่องลึกอาทากามา ตั้งอยู่บริเวณชายฝั่งตะวันตกของประเทศเปรูและประเทศชิลี มีความยาวประมาณ 5,900 กิโลเมตร จุดที่ลึกที่สุดลึก 8,065 เมตร
# อ่าวเอเดน
อ่าวเอเดน  ตั้งอยู่ระหว่างประเทศโซมาเลียกับประเทศเยเมน เส้นเดินเรือที่สำคัญเพราะเป็นทางผ่านจากทะเลอาหรับไปทะเลแดงและเข้าสู่คลองสุเอซ

 
เอเดน
หมวดหมู่:ประเทศโซมาเลีย
หมวดหมู่:ประเทศเยเมน
# ร่องลึกปวยร์โตรีโก
ร่องลึกปวยร์โตรีโก  ตั้งอยู่ชายฝั่งทางทิศเหนือของเกาะปวยร์โตรีโก มีความยาวประมาณ 800 กิโลเมตร จุดที่ลึกที่สุดลึก 8,605 เมตร
# เท็นอีเลฟเวน
เท็นอีเลฟเวน (1011) เป็นศิลปินคู่ดูโอ ประกอบ ไปด้วย บอน-สภา  พานิชอัตรา และ แบงค์-สาโรช โรจน์ประเสริฐกูล โดยบอนเป็นอดีตนักเรียน AFS ญี่ปุ่นที่แม้จะจบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย แต่ว่าก็สามารถเล่นดนตรีได้หลายชนิด ทั้ง กีต้าร์ เบส  คีย์บอร์ด ส่วนแบงค์ จบการศึกษาจากมหาวิทยาลัยเกษตรศาสตร์ เอกดนตรีไทย ชื่อวง 1011 มาจากการเอาเดือนเกิดของ แบงค์ (เกิดเดือน 10) กับ บอน (เกิดเดือน 11) มารวมกันนิตยสารเธอกับฉัน ฉบับที่ 580 เดือนกรกฎาคม 2551 หน้า 74

 ผลงานเพลง 
รายละเอียดอัลบั้มรายชื่อเพลง 
 ประเภท: ซีดี
  วางจำหน่าย: 2551
 สังกัด: อาร์เอส มิวสิค1011
 Check หัวใจ
 เวลาที่หายไป
 ไม่ไว้ใจ
 คนที่เธอต้องคุย
 control

 ซิงเกิ้ล  
ปี รายชื่อมิวสิกวีดิโอ  พ.ศ. 2550 Check หัวใจ พ.ศ. 2550 เวลาที่หายไป พ.ศ. 2551 ไม่ไว้ใจ
# ทะเลขาว
ทะเลขาว (คาเรเลียและ;) เป็นทางน้ำเข้าตอนใต้ของทะเลแบเร็นตส์ที่ตั้งในบริเวณชายฝั่งตะวันตกเฉียงเหนือของประเทศรัสเซีย ล้อมรอบด้วยคาเรเลียทางตะวันตก คาบสมุทรโคลาทางเหนือ และคาบสมุทรคานินทางตะวันออก ทะเลขาวทั้งหมดอยู่ภายใต้อธิปไตยของรัสเซียและถือเป็นส่วนหนึ่งในน่านน้ำภายในของรัสเซียA. D. Dobrovolskyi and B. S. Zalogin "Seas of USSR. White Sea", Moscow University (1982) (in Russian) ส่วนในด้านเขตบริหาร ทะเลขาวถูกแบ่งระหว่างแคว้นอาร์ฮันเกลสค์ แคว้นมูร์มันสค์ และสาธารณรัฐคาเรเลีย

ทะเลขาวเป็นหนึ่งใน 4 ทะเลที่ตั้งชื่อตามชื่อสี ส่วนอีกสามทะเลคือ ทะเลดำ ทะเลแดง และทะเลเหลือง
# ทะเลซูลู
thumb|ฉลามในอุทยานธรรมชาติพืดหินปะการังตุบบาตาฮา ทะเลซูลู ประเทศฟิลิปปินส์

ทะเลซูลู (; เตาซุก: Dagat sin Sūg; ชาบากาโน: Mar de Sulu; เซบัวโน: Dagat sa Sulu; ฮีลีไกโนน: Dagat sang Sulu; กินาไรอา: Dagat kang Sulu; Cuyonon: Dagat i'ang Sulu) เป็นแหล่งน้ำทางตะวันตกเฉียงใต้ของประเทศฟิลิปปินส์ โดยมีปาลาวันทางตะวันตกเฉียงเหนือแบ่งพื้นที่นี้จากทะเลจีนใต้ และหมู่เกาะซูลูทางตะวันออกเฉียงใต้จากทะเลเซเลบีส เกาะบอร์เนียวอยู่ทางตะวันตกเฉียงใต้และหมู่เกาะวิซายัส‎อยู่ทางตะวันออกเฉียงเหนือ

ทะเลซูลูมีเกาะจำนวนมาก เช่น หมู่เกาะกูโยTraveler's Companion Philippines 1998 p.214 Kirsten Ellis, Globe Pequot Press Globe Pequot, 1998 และหมู่เกาะคากายันอยู่ในจังหวัดปาลาวัน ส่วนมาปุน และหมู่เกาะเต่าอยู่ในจังหวัดตาวี-ตาวี ทะเลซูลูยังเป็นที่ตั้งของอุทยานธรรมชาติพืดหินปะการังตุบบาตาฮา หนึ่งในแหล่งมรดกโลกของประเทศด้วยC.Michael Hogan. 2011. Sulu Sea. Encyclopedia of Earth. Eds. P.Saundry & C.J.Cleveland. Washington DC
# ซูเปอร์ฮิวแมนซามูไรไซเบอร์-สคว็อด
ซูเปอร์ฮิวแมนซามูไรไซเบอร์-สคว็อด (อังกฤษ: Superhuman Samurai Syber Squad) เป็นละครโทรทัศน์สหรัฐที่นำผลงานมาจากละครโทรทัศน์โทคุซัทสึ เด็นโคโจจินกริดแมนของประเทศญี่ปุ่นมาทำใหม่ในรูปแบบละครโทรทัศน์ฉบับอเมริกัน ผลิตโดย สึบุรายะโปรดักชัน, Ultracom Inc. และ DIC Productions, L.P. ออกอากาศเมื่อวันที่ 12 กันยายน พ.ศ. 2537 จนถึงวันที่ 15 กรกฎาคม พ.ศ. 2538 ทางสถานีโทรทัศน์บริษัทแพร่สัญญาณอเมริกัน มีจำนวนตอนทั้งหมด 53 ตอน

 ภาพรวม 
ซูเปอร์ฮิวแมนซามูไรไซเบอร์-สคว็อด เป็นผลงานที่นำที่นำผลงานมาจากละครโทรทัศน์โทคุซัทสึประเทศญี่ปุ่นเรื่อง เด็นโคโชจินกริดแมน มาทำเป็นละครโทรทัศน์ของอเมริกา ถูกสร้างมาโดยอิทธิพลของความนิยมของ พาวเวอร์เรนเจอร์ ที่ผลิตโดย ซาบันเอนเตอร์เทนเมนท์ ซึ่งแตกต่างจากพาวเวอร์เรนเจอร์ ตรงที่ฉากต่อสู้ไม่ได้ถูกถ่ายทำใหม่และฉากต่อสู้ที่ใช้แล้วถูกนำกลับมาใช้ซ้ำอีกรอบ ฉากใหม่ทั้งหมดถ่ายทำในฉากต่างๆ และประเภทของฉากรวมถึงห้องของตัวละครหลัก, โถงทางเดิน, โรงอาหารของโรงเรียน และห้องขับยานรบของยานพาหนะ ว่ากันว่าหลายตอนสามารถถ่ายทำในช่วงเวลาสั้น ๆ และถ่ายทำด้วยจำนวนเซ็ตงบประมาณที่น้อยมาก

เซนแมน เมกอน และ มาร์ค ซาแร็บ ผู้เขียนบทโทรทัศน์ถูกรับจ้างงานเนื่องจากความรวดเร็วในการเขียน โดยเขียนบท 4 ตอนต่อสัปดาห์ โดยเมกอนได้กล่าวในช่วงเขียนบทว่า เป็น "วันที่เกาหัวตัวเองมากที่สุด" แต่เนื่องจากไม่มีการตรวจสอบบทสคริปต์ในฝั่งของ DIC นอกจากนี้ยังบอกว่าพวกเขาจึงสามารถรวมเนื้อหาเพลงของวง เดอะบีเทิลส์ ที่พวกเขาชื่นชอบไว้ในละครโทรทัศน์ได้

 เนื้อเรื่อง 

 ตัวละคร 
 ทีมซามูไร 
 แซม คอลลิน (Sam Collins) / เซอร์โว (Servo)
 แท็งเกอร์ (Tanker)
 ซิดนีย์ ซิด ฟอร์เรสเตอร์ (Sydney "Syd" Forrester)
 แอมป์ เอลล์ (Amp Ere)
 ลัคกี้ ลอนดอน (Lucky London)

 บุคคลที่เกี่ยวข้อง 
 เจนนิเฟอร์ เจน ดอยล์ (Jennifer "Jen" Doyle)
 ริมบ้า ชาชา สตาร์กี้ (Rimba "Cha-Cha" Starkey)
 โยลันดา โยลี่ พลาเชต (Yolanda "Yoli" Pratchert)
 เอลิซาเบธ ลิซ คอลลิน (Elizabeth "Liz" Collins)

 ศัตรู 
 กิโลคาร์น (Kilokahn)
 มัลคอม ฟริงค์ (Malcolm Frink)
 เมก้าไวรัส มอนสเตอร์ (Mega-Virus Monster)

 ยานรบและอาวุธ 
 ดิจิทัลคอมมูนิเคเตอร์ (Digital Communicator)
 ซามูไรซอร์ด (Samurai Sword)
 ซามูไรชิลด์ (Samurai Shield)
 ซามูไรซิงค์ซอร์ด (Samurai Sync-Sword)
 วิทเตอร์ (Vitter)
 ทรัคต์ (Tracto)
 โบลาร์ (Bolar)
 ซีนอน (Zenon)
 ซิงโคร (Synchro)
 ดราก้อนแคนนอน (Dragon Cannon)
 แจมบ์ (Jamb)
 ทอร์บ (Torb)
 ดราโก (Drago)
 ฟอร์โม (Phormo)
# ทะเลจีนตะวันออก
ทะเลจีนตะวันออก เป็นทะเลชายขอบทวีปในมหาสมุทรแปซิฟิกตะวันตก ตั้งอยู่นอกชายฝั่งจีนตะวันออก ประเทศจีนตั้งชื่อแหล่งน้ำตามแนวชายฝั่งตะวันออกว่า "ตงไห่"  เนื่องจากทิศทางของทะเล ชื่อ"ทะเลจีนตะวันออก"ได้รับการกำหนดเป็นชื่อทางการในองค์การอุทกศาสตร์สากล (IHO) และใช้กันในระดับนานาชาติ

ทางทิศเหนือติดกับทะเลเหลือง ทิศตะวันออกติดกับหมู่เกาะโอกินาวะและเกาะคิวชูของประเทศญี่ปุ่น ทิศใต้ติดกับทะเลจีนใต้และช่องแคบไต้หวัน ครอบคลุมพื้นที่ประมาณ 1,249,000 ตารางกิโลเมตร (482,000 ตารางไมล์) เชื่อมต่อกับทะเลญี่ปุ่นทางตะวันออกเฉียงเหนือผ่านช่องแคบเกาหลี เชื่อมต่อกับทะเลจีนใต้ทางตะวันตกเฉียงใต้ผ่านช่องแคบไต้หวัน และเชื่อมต่อกับทะเลฟิลิปปินทางตะวันออกเฉียงใต้ผ่านช่องว่างระหว่างหมู่เกาะรีวกีวต่าง ๆ (เช่น ช่องแคบโทการะ และช่องแคบมิยาโกะ)

พื้นที่ทะเลจีนตะวันออกส่วนใหญ่เป็นน้ำตื้น โดยพื้นที่เกือบสามในสี่มีความลึกน้อยกว่า  ความลึกเฉลี่ยอยู่ที่  ส่วนความลึกสูงสุดในแนวโอกินาวะอยู่ที่ 

ทะเลจีนตะวันออกระหว่างสาธารณรัฐประชาชนจีน ญี่ปุ่น และเกาหลีใต้ ซึ่งเป็นสามประเทศในเอเชียตะวันออกที่สำคัญซึ่งมีปฏิสัมพันธ์ทางการทูตและเศรษฐกิจเป็นหนึ่งในความสัมพันธ์ระหว่างประเทศที่สำคัญที่สุดส่วนหนึ่งในโลก

ภูมิศาสตร์
ทะเลจีนตะวันออกเป็นส่วนหนึ่งของมหาสมุทรแปซิฟิก และครอบคลุมพื้นที่ประมาณ  ทางตะวันออกติดกับเกาะคีวชูและหมู่เกาะรีวกีวของญี่ปุ่น ทางใต้ติดกับทะเลจีนใต้ และทางตะวันตกติดกับทวีปเอเชีย ทะเลนี้เชื่อมกับทะเลญี่ปุ่นผ่านช่องแคบเกาหลี ด้านเหนือทะเลนี้คือทะเลเหลือง

ประเทศที่ติดกับทะเลนี้ (ตามเข็มนาฬิกาจากเหนือ) ได้แก่ เกาหลีใต้ ญี่ปุ่น ไต้หวัน และจีน
# เอคอน
เอคอน  เกิดเมื่อวันที่ 30 เมษายน ค.ศ. 1973 เป็นนักร้องชาวเซเนกัล-อเมริกัน เอค่อนมีซิงเกิลอันดับ 1 บนบิลบอร์ดฮ็อต 100 อยู่ 2 เพลงคือ "I Wanna Love You" และ "Don't Matter"Bronson, Fred. "Chart Beat", Billboard Magazine, 2007-04-05.

 ประวัติ 
เอคอน เกิดที่เซนต์หลุยส์ รัฐมิสซูรี สหรัฐอเมริกาและได้เติบโตที่เมืองอื่น ก่อนที่เขา และ ครอบครัว ซึ่งรวมทั้งคุณพ่อที่เป็นนักดนตรีแจ๊ซ เอคอนชอบการแต่เพลงแนวฮิปฮอป และเขียนเพลงเองมาตั้งแต่เด็ก 

หลังจากที่ทาง SRC/Universal ได้เห็นผลงานของเขา จนเขาได้ออกผลงานอัลบัมแรกในเดือนมิถุนายน ปี 2004 ในชื่ออัลบั้ม Trouble ซึ่งเป็น  แนวเพลงแบบ แอฟริกัน และฝั่ง East Coast บวกกับบีทแนว Southern  จากความสำเร็จของเพลง “Locked Up” ได้สร้างชื่อเสียงให้กับเขา และตามมาด้วยอัลบั้มที่ 2  Konvicted ที่ทำให้ทั่วโลกได้รูจักกันเขา รวมทั้งยังมีรางวัลการันตีมากมายเช่น BET , อเมริกันมิวสิกอวอร์ดส ในสาขา Best Male Soul/R&B และยังได้ถูกเสนอชื่อชิงรางวัลแกรมมี่ อีกด้วย 

อัลบั้มชุดที่ 3 Freedom เริ่มปล่อยเพลง Right Now (Na Na Na) ที่ยอดดิจิทัลดาวน์โหลดก็ฮิตติด Top 10 ใน iTune ทันทีที่เปิดตัวในสัปดาห์แรกเช่นกัน

 ผลงานสตูดิโออัลบั้ม 
 2004: Trouble 
 2006: Konvicted 
 2008: Freedom
 2016: Stadium
 2019: El Negreeto
# อิทอริค็อกสิบ
อิทอริค็อกสิบ(Etoricoxib) เป็นยาบรรเทาอาการข้ออักเสบและมีฤทธิ์แก้ปวดที่เรียกกันว่ากลุ่ม โคซิบ(Coxib)
มีความจำเพาะสูงในการออกฤทธิ์ยับยั้งการทำงานของ cyclooxygenase-2(COX-2)

อิทอริค็อกสิบ มีชื่อทางการค้าเช่น Arcoxia ของบริษัท Merck & Co., Inc ใช้ในการรักษา 
 โรคข้อเสื่อม(osteoarthritis) โรคข้ออักเสบรูมาตอยด์(rheumatoid arthritis) ทั้งชนิดเฉียบพลันและเรื้อรัง
 อาการอักเสบจากเก๊าท์(gouty arthritis) ชนิดเฉียบพลัน
 บรรเทาอาการปวดกระดูกและกล้ามเนื้อชนิดเรื้อรัง
 บรรเทาอาการปวดเฉียบพลันที่เกี่ยวข้องกับทันตศัลยกรรม
 บรรเทาอาการปวดประจำเดือน
# หมู่บ้านเกาะใหญ่
บ้านเกาะใหญ่ เป็นหมู่บ้านที่ตั้งอยู่ในเขตพื้นที่ หมู่ที่ 7 ตำบลทุ่งนุ้ย แต่เดิมคนในหมู่บ้านนี้อพยพมาจากบ้านย่านซื่อ ซึ่งมี โต๊ะสัน บาหลัง เป็นคนแรกที่มาตั้งหลักแหล่งที่นี่ เพื่อประกอบอาชีพด้วยการทำนาต่อมาได้มีผู้อพยพเข้ามาอยู่เพิ่มมากขึ้น แต่เนื่องจากบริเวณนี้มีสัตว์ดุร้ายมาก เช่น เสือ หมูป่า ทำให้ไม่มีใครเข้าไปตั้งบ้านเรือนอยู่ตามลำพัง จึงต้องมาตั้งบ้านเกาะกลุ่ม รวมกันเป็นหมู่บ้าน จึงเรียกชื่อว่า "บ้านเกาะใหญ่"

 ที่ตั้ง 
บ้านเกาะใหญ่ ตั้งอยู่ที่ หมู่ที่ 7 ตำบลทุ่งนุ้ย อำเภอควนกาหลง จังหวัดสตูล เป็นหมู่บ้านที่เป็นทางผ่านการเดินทางจากสงขลาไปยังสตูล ซึ่งบริเวณที่ติดถนนสายหลัก สายทางหลวงแผ่นดินหมายเลขที่ 406 นั้นเป็นที่รู้จักกันดีก็คือ "สามแยกนิคม" บ้านเกาะใหญ่อยู่ห่างจากองค์บริหารส่วนตำบลทุ่งนุ้ยประมาณ 3 กิโลเมตร อยู่ห่างจากอำเภอควนกาหลงประมาณ 8 กิโลเมตร อยุ่ห่างจากศาลากลางจังหวัดสตูลประมาณ 26 กิโลเมตร และอยู่ห่างจากกรุงเทพมหานครประมาณ 950 กิโลเมตร 

 ขนาดและที่ตั้ง 

ขนาดบ้านเกาะใหญ่ 
เนื้อที่ 3,750 ไร่ 
จำนวนครัวเรือน 253 ครัวเรือน 
จำนวนประชากรทั้งสิ้น 1,098 คน แยกเป็น 
ชาย 556 คน 
หญิง 542 คน 

 พิกัดและอาณาเขต 

พิกัด

ทิศเหนือ       ละติจูด   6.50    องศาเหนือ 12.07 ลิปดา

ทิศใต้           ละติจูด   6.49    องศาเหนือ 4.06   ลิปดา

ทิศตะวันออก ลองจิจูด 100.6  องศาตะวันออก 51.15 ลิปดา

ทิศตะวันตก   ลองจิจูด 100.5  องศาตะวันออก 49.30 ลิปดา

อาณาเขต
 
ทิศเหนือ       ติดต่อกับหมู่ที่ 12 ตำบลทุ่งนุ้ย

ทิศใต้           ติดต่อกับหมู่ที่ 9 ตำบลควนโดน

ทิศตะวันออก ติดต่อกับหมู่ที่ 3 ตำบลทุ่งนุ้ย

ทิศตะวันตก   ติดต่อกับหมู่ที่ 1,11 ตำบลทุ่งนุ้ย

 แหล่งข้อมูลอื่น 
 www.masjidhidayah.com
# ขุนกระบี่ ผีระบาด
ขุนกระบี่ ผีระบาด (SARS Wars) เป็นภาพยนตร์เกี่ยวกับซอมบี้ เรื่องแรกในประเทศไทย เป็นเรื่องของเชื้อไวรัสสายพันธุ์สมมติ Zars 4 ระบาดมาถึงประเทศไทยซึ่งทำให้คนกลายเป็นซอมบี้ แหล่งของการระบาดเริ่มจากดพาร์ทเมนต์แห่งหนึ่งในกรุงเทพมหานคร ซึ่งเป็นที่หลบภัยของแก๊งลักพาตัวเด็กวัยรุ่น โดยจะมีนักรบที่ชำนาญการใช้ดาบมาช่วยเหลือ

 แหล่งข้อมูลอื่น 
 เว็บไซต์ของขุนกระบี่ ผีระบาด
# พาวเวอร์เรนเจอร์ ซูเปอร์ เลเจนด์
พาวเวอร์เรนเจอร์ ซูเปอร์ เลเจนด์ เป็นเกมส์แนวแอ็คชั่นการต่อสู้พัฒนาโดย Artificial Mind and Movementและเขียนโดย Disney Interactive Studios

 ตัวละครที่ปรากฏตัว 
 พาวเวอร์เรนเจอร์ ตัวละคร จากเรื่อง เฉพาะเครื่องเล่นเกม Jason Lee Scott Red Ranger ไมตี้ มอร์ฟฟิน พาวเวอร์เรนเจอร์ ทุกเวอร์ชัน Kimberly Hart Pink Ranger ไมตี้ มอร์ฟฟิน พาวเวอร์เรนเจอร์ ทุกเวอร์ชัน Trini Kwan Yellow Ranger ไมตี้ มอร์ฟฟิน พาวเวอร์เรนเจอร์ PS2/PC Billy Cranston Blue Ranger ไมตี้ มอร์ฟฟิน พาวเวอร์เรนเจอร์ PS2/PC Leo Corbett Red Ranger พาวเวอร์เรนเจอร์ ลอส์ท กาแล็คซี่ PS2/PC Damon Henderson Green Ranger พาวเวอร์เรนเจอร์ ลอส์ท กาแล็คซี่ ทุกเวอร์ชัน Kai Chen Blue Ranger พาวเวอร์เรนเจอร์ ลอส์ท กาแล็คซี่ ทุกเวอร์ชัน Lucas Kendall Blue Ranger พาวเวอร์เรนเจอร์ ไทม์ฟอร์ซ DS Trip Green Ranger พาวเวอร์เรนเจอร์ ไทม์ฟอร์ซ DS Cole Evans Red Ranger พาวเวอร์เรนเจอร์ ไวลด์ฟอร์ซ PS2/PC Merrick Baliton Lunar Ranger พาวเวอร์เรนเจอร์ ไวลด์ฟอร์ซ PS2/PC Danny Delgado Black Ranger พาวเวอร์เรนเจอร์ ไวลด์ฟอร์ซ DS Alyssa Enrilé White Ranger พาวเวอร์เรนเจอร์ ไวลด์ฟอร์ซ DS Hunter Bradley Crimson Ranger พาวเวอร์เรนเจอร์ นินจาสตอร์ม PS2/PC Blake Bradley Navy Ranger พาวเวอร์เรนเจอร์  นินจาสตอร์ม PS2/PC Tori Hanson Blue Ranger พาวเวอร์เรนเจอร์  นินจาสตอร์ม PS2/PC Cameron Watanabe Green Ranger พาวเวอร์เรนเจอร์  นินจาสตอร์ม PS2/PC Shane Clarke Red Ranger พาวเวอร์เรนเจอร์  นินจาสตอร์ม DS Dustin Brooks Yellow Ranger พาวเวอร์เรนเจอร์  นินจาสตอร์ม DS Anubis "Doggie" Cruger Shadow Ranger พาวเวอร์เรนเจอร์ SPD PS2/PC Sam Omega Ranger พาวเวอร์เรนเจอร์ SPD เวอร์ชันทั้งหมด Elizabeth Delgado Yellow Ranger พาวเวอร์เรนเจอร์ SPD PS2/PC Jack Landors Red Ranger พาวเวอร์เรนเจอร์ SPD All Versions Sky Tate Blue Ranger พาวเวอร์เรนเจอร์ SPD DS Will Aston Black Ranger พาวเวอร์เรนเจอร์ ออปเปรชั่น โอเวอร์ไดร์ฟ
| ทุกเวอร์ชัน
|-
| Mack Hartford
| Red Ranger
| พาวเวอร์เรนเจอร์ ออปเปรชั่น โอเวอร์ไดร์ฟ| ทุกเวอร์ชัน
|-
| Dax Lo
| Blue Ranger
| พาวเวอร์เรนเจอร์ ออปเปรชั่น โอเวอร์ไดร์ฟ| PS2/PC
|-
| โอเมกา เรนเจอร์ ในอนาคต
| ผู้พิทักษ์ของหอแห่งตำนาน
| พาวเวอร์เรนเจอร์ SPD'' PS2/PC
# เจ้าจอมเอี่ยม ในรัชกาลที่ 5
เจ้าจอมเอี่ยม ในรัชกาลที่ 5 (12 พฤษภาคม พ.ศ. 2416 - 22 มีนาคม พ.ศ. 2495) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นพี่น้องหนึ่งในห้าคนในเจ้าจอมก๊กออ มีพระเจ้าลูกเธอที่ตกพระโลหิต ยังไม่เป็นพระองค์ จำนวน 2 พระองค์

เจ้าจอมเอี่ยม เกิดในสมัยรัชกาลที่ 5 เมื่อวันจันทร์ ขึ้น 15 ค่ำ เดือน 6 ปีระกา เบญจศก จ.ศ. 1235 ตรงกับวันที่ 12 พฤษภาคม พ.ศ. 2416 เป็นบุตรคนที่  7 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ (สกุลเดิม วงศาโรจน์) และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน  

เจ้าจอมเอี่ยมเข้าถวายตัวรับราชการฝ่ายในเมื่อ พ.ศ. 2429 เมื่ออายุได้ 13 ปี เป็นผู้มีฝีมือในการทำอาหาร มีหน้าที่เป็นผู้ช่วยทำเครื่องเสวยของพระอรรคชายาเธอ พระองค์เจ้าสายสวลีภิรมย์ นอกจากนี้ยังมีหน้าที่ถวายงานนวดพระบาทสมเด็จพระจุลจอมเกล้าเจ้าอยู่หัว ในเวลาเข้าที่พระบรรทม เป็นที่สบพระราชหฤทัย ดังปรากฏในพระราชหัตถเลขาหลายครั้ง

เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมเอี่ยมได้พำนักอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายไปมาอยู่ที่เรือนสร้างใหม่ริมคลองสามเสน กับถนนสามเสน สร้างบนที่ดินพระราชทานแก่เจ้าจอมก๊กกออ ที่เรียกว่า "สวนนอก" ท่านเจ้าจอมเอี่ยม ถึงแก่อสัญกรรมเมื่อวันที่ 22 มีนาคม พ.ศ. 2495 ด้วยโรคหัวใจโต สิริอายุ 79 ปี

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์ จุลจอมเกล้าฝ่ายใน, เล่ม ๒๑, ตอน ๓๔ล ๒๐ พฤศจิกายน พ.ศ. ๒๔๔๗, หน้า ๖๑๖ 
พระราชทานเหรียญรัตนาภรณ์ฝ่ายใน  ราชกิจจานุเบกษา เล่ม 18 หน้า 875 วันที่ 16 กุมภาพันธ์ 120
พระราชทานเหรียญรัตนาภรณ์ฝ่ายใน ราชกิจจานุเบกษา เล่ม 37 หน้า 3732 

 พงศาวลี
# เจ้าจอมมารดาอ่อน ในรัชกาลที่ 5
เจ้าจอมมารดาอ่อน (19 กุมภาพันธ์ พ.ศ. 2411 - 29 มกราคม พ.ศ. 2512) พระสนมเอกในพระบาทสมเด็จพระจุลจอมเกล้าเจ้าอยู่หัว พระมารดาในพระเจ้าบรมวงศ์เธอ พระองค์เจ้าอรประพันธ์รำไพ และพระเจ้าบรมวงศ์เธอ พระองค์เจ้าอดิสัยสุริยาภา และยังมีพระเจ้าลูกเธอที่ตกพระโลหิต ยังไม่เป็นพระองค์ อีก 2 พระองค์

 ประวัติ 
เจ้าจอมมารดาอ่อน เกิดในสมัยรัชกาลที่ 4 เมื่อวันพุธ แรม 11 ค่ำ เดือนยี่ ปีเถาะ ตรงกับวันที่ 19 กุมภาพันธ์ พ.ศ. 2410 (ปัจจุบันคือ พ.ศ. 2411) เป็นบุตรคนที่ 4 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ (สกุลเดิม วงศาโรจน์) มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ และได้รับราชการเป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน ทั้งหมดเป็นที่รู้จักในนามเจ้าจอมก๊กออ

เจ้าจอมมารดาอ่อนเป็นหลานของสมเด็จเจ้าพระยาบรมมหาประยูรวงศ์ (ดิศ บุนนาค) หรือ สมเด็จเจ้าพระยาองค์ใหญ่ นามเดิม ดิศ บุนนาค ผู้สำเร็จราชการแผ่นดินในรัชกาลพระบาทสมเด็จพระจอมเกล้าเจ้าอยู่หัว ดำรงตำแหน่งเป็นเจ้าพระยาพระคลังในรัชกาลที่ 2 และรัชกาลที่ 3 เป็นบิดาของสมเด็จเจ้าพระยาบรมมหาศรีสุริยวงศ์ (ช่วง บุนนาค) เจ้าพระยาทิพากรวงศ์มหาโกษาธิบดี (ขำ บุนนาค) ฯลฯ เป็นผู้มีบทบาทในการต่างประเทศของสยามในรัชกาลที่ 3 

เมื่อเจ้าจอมมารดาอ่อนอายุได้ 12 ปี ได้เข้าร่วมขบวนแห่โสกันต์ของพระเจ้าบรมวงศ์เธอ กรมขุนสุพรรณภาควดี พระราชธิดาในพระบาทสมเด็จพระจุลจอมเกล้าเจ้าอยู่หัว กับเจ้าคุณพระประยูรวงศ์ (เจ้าคุณจอมมารดาแพ) ผู้เป็นหัวหน้าพระสนมทั้งปวง และได้รับการฝากฝังโดย สมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้มีศักดิ์เป็นลุง ให้อยู่กับเจ้าคุณพระประยูรวงศ์ มีหน้าที่ช่วยตั้งเครื่องเสวย และได้ถวายตัวเป็นพระสนม เมื่อ พ.ศ. 2427 เมื่ออายุ 17 ปี

เจ้าจอมมารดาอ่อน พร้อมด้วยน้อง ๆ ทั้งสี่คน ในกลุ่มเจ้าจอมก๊กออ และพระราชธิดาทั้งสอง ได้ตามเสด็จพระบาทสมเด็จพระจุลจอมเกล้าเจ้าอยู่หัว ถวายงานใกล้ชิดพระองค์อยู่เสมอ ไม่ว่าจะเป็นเมื่อครั้งประทับที่พระบรมมหาราชวัง หรือเมื่อเสด็จไปประทับที่พระราชวังดุสิต พระที่นั่งวิมานเมฆ  หรือเมื่อครั้งเสด็จแปรพระราชฐาน ประพาสหัวเมืองเหนือ เมื่อ พ.ศ. 2444  หรือไปประทับที่พระราชวังบางปะอิน เมื่อ พ.ศ. 2445 และเสด็จประพาสต้นเมื่อ พ.ศ. 2447

เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมมารดาอ่อน และพระราชธิดา ได้ประทับอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายมาอยู่ที่ตำหนักสร้างใหม่ริมคลองสามเสน กับถนนราชสีมา สร้างบนที่ดินพระราชทานแก่เจ้าจอมก๊กออ เรียกว่า "สวนนอก"  ตำหนักนี้เรียกว่า วังสวนปาริจฉัตก์

เจ้าจอมมารดาอ่อน ถึงแก่อสัญกรรมเมื่อวันที่ 29 มกราคม พ.ศ. 2512 ในสมัยรัชกาลที่ 9 สิริอายุ 100 ปี โดย พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินไปในการพระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร เมื่อวันเสาร์ที่ 22 มีนาคม พ.ศ. 2512  ข่าวในพระราชสำนัก 

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม 82, ตอน 39 ง, 11 พฤษภาคม พ.ศ. 2508, หน้า 1400 

 พงศาวลี